Răspunsul Lituaniei după ce Belarusul a cerut extrădarea Svetlanei Tihanovskaia: "Am prefera să vedem iadul înghețând".
Autoritățile din Belarus au anunțat că au cerut Lituaniei să o extrădeze pe Svetlana Tihanovskaia. Svetlana Tihanovskaia a fugit din țară după alegerile prezidențiale și după campania de represiune dură începută de regimul Lukașenko.
Lituania a refuzat o cerere din partea regimului Lukashenko de extrădare a liderei opoziţiei belaruse Svetlana Tihanovskaia, transmite DPA."Îi putem spune regimului belarus că am prefera să vedem iadul îngheţând decât să ne gândim la cererile lor", a declarat ministrul de externe lituanian, Gabrielius Landsbergis."Lituania a fost şi este un zid în spatele căruia toate forţele democratice persecutate de regimuri pot căuta refugiu", a adăugat el.Svetlana Tihanovskaia a fugit din Belarus după ce a început reprimarea protestelor declanşate de alegerile prezidenţiale contestate din august anul trecut.Belarusul se află într-o criză politică internă de la alegerile prezidenţiale de la 9 august în care Aleksandr Lukaşenko a fost declarat învingător cu 80,1% din voturi.Alegerea ultimului dictator din Europa a fost percepută ca fiind marcată de fraude şi a provocat luni de proteste de amploare, numeroase decese şi peste 30.000 de arestări.